***Датум:*** *1. септембар 2022. године*

**ИЗВЈЕШТАЈ О ГРУПНОМ САВЈЕТОДАВНО-ИНСТРУКТИВНОМ РАДУ**

**ЗА НАСТАВНИКЕ ИНФОРМАТИКЕ**

**АВГУСТ 2022. ГОДИНЕ**

Инспектор – просвјетни савјетник

Александра Станковић

У складу сa Годишњим програмом рада Републичког педагошког завода инспектор-просвјетни савјетник Александра Станковић, је у периоду од 22. до 30. августа 2022. године на непосредан начин реализовала групни савјетодавно-инструктивни рад за наставнике информатике основних и средњих школа у Републици Српској.

Сaвјетовање је организовано у 6 градова (Приједор, Бањалука, Добој, Бијељина, Источно Сарајево и Требиње) у 13 група. Савјетовање је трајало 6 дана, тако да су сваког дана реализоване двије или три групе.

Савјетовања су реализована према плану датом у Табели1.

|  |  |  |  |  |
| --- | --- | --- | --- | --- |
| **Табела 1** | | | | |
| **Датум:** | **Вријеме:** | **Мјесто** | **Школа домаћин** | **Учесници** |
| 22.8. | 9.00 – 10.30 | Бањалука | ЈУ ОШ „Бранко Ћопић“ | Наставници основих школа града Бањалука |
| 11.00 – 12.30 | Бањалука | ЈУ ОШ „Бранко Ћопић“ | Наставници основних школа општина града Градишка, општина Лакташи, Србац , Прањавор, К.Варош , Кнежево, М.Град, Шипово, Рибник, Дринић, Језеро, Челинац |
| 13,00 – 14,30 | Бањалука | ЈУ ОШ „Бранко Ћопић“ | Наставници средњих школа регије Бањалука, Града Градишка и општина Прњавор и Србац |
| 24.8. | 9.00 – 10.30 | Приједор | ЈУ Електротехничка школа Приједор | Наставници основих школа града Приједора, Н.Град, К.Дубица, Костајница, Крупа на Уни, Оштра Лука |
| 11.00 – 12.30 | Приједор | ЈУ Електротехничка школа Приједор | Наставници средњих школа регије Приједор |
| 25.8. | 9.00 – 10.30 | Добој | ЈУ Саобраћајна и електро школа | Наставници основних школа регије Добоја |
| 11.00 – 12.30 | Добој | ЈУ Саобраћајна и електро школа | Наставници средњих школа регије Добој |
| 26.8. | 9.00 – 10.30 | Бијељина | ЈУ Техничка школа „Михајло Пупин“ | Наставници основних школа регија Семберија и Бирач |
| 11.00 – 12.30 | Бијељина | ЈУ Техничка школа „Михајло Пупин“ | Наставници средњих школа регија Семберија и Бирач |

|  |  |  |  |  |
| --- | --- | --- | --- | --- |
| 29.8. | 9.00 – 10.30 | Пале | ЈУ СПЦ „Пале“ | Наставници основних школа Сарајевско-романијске регије |
| 11.00 – 12.30 | Пале | ЈУ СПЦ „Пале“ | Наставници средњих школа Сарајевско-романијске регије |
| 30.8. | 9.00 – 10.30 | Требиње | ЈУ Гимназија „Јован Дучић“ | Наставници основних школа регије Херцеговина |
| 11.00 – 12.30 | Требиње | ЈУ Гимназија „Јован Дучић“ | Наставници средњих школа регије Херцеговина |

Анализа присуства наставника на савјетовању дата је у Табели 2.

**Табела 2**

|  |  |  |  |  |  |  |  |
| --- | --- | --- | --- | --- | --- | --- | --- |
| Вријеме и мјесто одржавања | Р.бр. групе | Број школа | Општине (број школа) | Број наставника | | | |
| Планирано | Присутно | Проценат | Укупни проценат по регији |
| 22.8.2022.  ЈУ ОШ „Бранко Ћопић“ | 1.  (9.00-10.30) | 27  **(ОСНОВНЕ Ш.)** | Град Бањалука (26) | 32 | 27 | 84,37% | 92,63% |
| 2.  (11.00-12.30) | 42  **(ОСНОВНЕ Ш.)** | Лакташи(4), Градишка(7), Србац(3), Прањавор(8), К.Варош(3), Кнежево(3), М.Град(4), Шипово(2), Рибник(3), Дринић(1), Језеро(1),  Челинац(3) | 31 | 30 | 96,77% |
| 3.  (13.00-14.30) | **30**  **(СРЕДЊЕ Ш.)** | Регија Бањалука(24), општине Србац(1), Градишка(3) и Прњавор(2) | 32 | 31 | 96,88% |
| 24.8.2022.  ЈУ Електротехничка школа Приједор | 1.  (9.00-10.30) | 26  **(ОСНОВНЕ Ш.)** | Град Приједор (14), Н.Град(4), К.Дубица(3), Костајница(1), Крупа на Уни(1), Оштра Лука(3), | 25 | 23 | 92,00% | 87,80% |
| 2.  (11.00-12.30) | 12  **(СРЕДЊЕ Ш.)** | Регија Приједор (12) | 16 | 13 | 81,25% |
| 25.8.2022.  ЈУ Саобраћајна и елекгтро школа | 1.  (9.00-10.30) | 34  **(ОСНОВНЕ Ш.)** | Град Добој (9), Станари (1),  Брод (2), Вукосавље (1), Доњи Жабар (1), Дервента (4), Петрово (2), Теслић (8), Модрича (2), Шамац (4) | 44 | 34 | 77,27% | 82,09% |
| 2.  (11.00-12.30) | 15  **(СРЕДЊЕ Ш.)** | Добој (6), Петрово (1), Теслић (2), Модрича (1), Дервента (2),Брод (1), Шамац (1), Вукосавље (1) | 23 | 21 | 91,30% |
| 26.8.2022.  ЈУ Техничка школа „Михајло Петровић“ | 1.  (9.00-10.30) | 32  **(ОСНОВНЕ Ш.)** | Братујнац (3), Власеница (1), Зворник (6), Милићи (1), Осмаци (1), Сребреница (2), Шековићи (1), Бијељина (11), Угљевик (3), Лопаре (3) | 35 | 34 | 97,14% | 94,67% |
| 2.  (11.00-12.30) | 15  **(СРЕДЊЕ Ш.)** | Братујнац (1), Власеница (1), Зворник (2), Милићи (1), Сребреница (1), Шековићи (1), Бијељина (6), Угљевик (1), Лопаре (1) | 40 | 37 | 92,50% |
| 29.8.2022.  ЈУ СШЦ „Пале“ | 1.  (9.00-10.30) | 18  **(ОСНОВНЕ Ш.)** | Источно Сарајево (4), Пале (3), Соколац (1), Рогатица (1), Трново (1), Калиновик (1), Фоча (2), Вишеград (1), Чајниче (1), Рудо (2), Хан Пијесак (1) | 20 | 13 | 65.00% | 74,35% |
| 2.  (11.00-12.30) | 10  **(СРЕДЊЕ Ш.)** | Источно Сарајево (2), Пале (1), Соколац (1), Рогатица (1), Калиновик (1), Фоча (1), Вишеград (1), Чајниче (1), Рудо (1) | 19 | 16 | 84.21% |
| 30.8.2022.  ЈУ Гимназија „Јован Дучић“ | 1.  (9.00-10.30) | 9  **(ОСНОВНЕ Ш.)** | Требиње (3), Љубиње (1), Билећа (2), Гацко (1), Невесиње (1), Берковићи (1) | 13 | 10 | 76,22% | 85,71% |
| 2.  (11.00-12.30) | 8  **(СРЕДЊЕ Ш.)** | Требиње (4), Љубиње (1), Билећа (1), Гацко (1), Невесиње (1) | 15 | 14 | 93,33% |
| **УКУПНО** | | | | 345 | 303 | 87,82% | |

Када говоримо о реализацији на свим локацијама школе домаћини су, према препорукама Републичког педагошког завода, обезбиједиле техничку подршку и адекватне просторне услове, што је помогло успјешну реализацију савјетовања.

Уколико посматрамо присуство наставника информатике по појединим регијама можемо примијетити да је највећи одзив у регијама Семберија и Бирач (94,67%), а најмањи у Сарајевско-ромаијској регији (74,35%).

**Циљ савјетовања**: Унапрећење васпитно-образовног рада наставника информатике путем подизања компентенција наставника.

**Дневни ред:**

* Компетенције наставника,
* Измјене наставног програма у основним и средњим школама.

**Анализа реализације савјетовања**

Након што је инспектор-просвјетни савјетник предложио наставницима дневни ред, на који није било примједби, почела је његова реализација. Свјетовање је реализовано помоћу Power point презентација:

* **Компетенције наставника,**

Наставницима је представљено истраживање Друштва прихолога Републике Српске чији је циљ био провјерити ставове васпитно-образовних радника током пандемије ковида. Посебно је истакнут значај саморефлексије, коју би сваки наставник требао реализовати. На основу резултата саморефлексије потребно је усмјеравати сопствено професионално усавршпавање.



* **Измјене наставног програма у основним и средњим школама**

При реализацији савјетовања са наставницима основних школа представљен је модернизован наставни програми за осми разред, Поред општих и посебних циљева презентоване су наставне теме и исходи учења у оквиру сваке од њих. Дата су упутства и савјети за лакшу и ефикаснију реализацију исхода учења.

У групи наставника средњих школа представљен је наставни програм за четврти разред гимназија општег и друштвено-језичког смјера. Представљени су општи и посебни циљеви, исходи учења за сваку наставну тему, те дата дидактичка упутства за реализацију наставе.





Посебно је истакнута потреба предметне и међупредметне интеграције. Неопходна је сарадња са колегама сродних наставних предмета приликом планирања, али и реализације наставе. Наставницима је савјетовано да у договору са неким од колега (наставником других наставних предмета) дефинишу практичан задатак за ученике (нпр. шројектни или истраживачки задатак) кроз који ће конкретна знања стечена на часовима информатике примјенити у другом предмету. Задатак би радили под надзором и уз помоћ оба предметна наставника.

* **Остало:**

У оквиру савјетовања наставници су постављали питања која су се односила на:

* Званично објављивање презентованих наставних програма,
* Као посебан проблем изнијели су недостатак уџбеника који прате наставни програм. Овај проблем актуелан је како у основним тако и у средњим школама,
* Недовољан број адекватних рачунара у кабинетима информатике, што у великој мјери утиче на квалитет рада.

**ЗАКЉУЧАК**

Савјетовања су на свим локацијама реализована према предвиђеном распореду. Након завршетка савјетовања велики број наставника изразио је задовољство његовом реализацијом. Узимајући у обзир ту чињеницу, дискусије које су вођене на савјетовању као и претходно изложену анализе може се закључити да је савјетовање реализовано успјешно.